Document ID: 32002R1148

Padomes Regula (EK) Nr. 1148/2002
(2002. gada 26. jūnijs),
ar kuru groza Regulu (EK) Nr. 2505/96, ar ko atklāj autonomas Kopienas tarifu kvotas un nosaka autonomu Kopienas tarifu kvotu pārvaldību dažiem lauksaimniecības un rūpniecības produktiem
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 26. pantu,
ņemot vērā Komisijas priekšlikumu,
tā kā:
(1) Atbilstīgi Regulai (EK) Nr. 2505/96 [1], Padome ir atklājusi Kopienas tarifu kvotas dažiem lauksaimniecības un rūpniecības produktiem. Kopienas pieprasījums pēc šiem produktiem ir jāapmierina saskaņā ar vislabvēlīgākajiem nosacījumiem. Kopienas tarifu kvotas attiecīgiem apjomiem tādēļ ir jāievieš saskaņā ar samazinātām vai nulles nodokļu likmēm, kā arī jāpaaugstina vai jāpaplašina dažas pastāvošās tarifu kvotas, vienlaikus izvairoties no traucējumiem šo produktu tirgū.
(2) Tādēļ jāgroza Regula (EK) Nr. 2505/96.
(3) Ņemot vērā šīs regulas ekonomisko nozīmi, ir nepieciešams izmantot steidzamību, kas paredzēta I punkta 3. apakšpunktā Protokolā par valstu parlamentu nozīmi Eiropas Savienībā, kas pievienots Līgumam par Eiropas Savienību un Eiropas Kopienu dibināšanas līgumiem,
IR PIEŅĒMUSI ŠO REGULU.
1. pants
Regulas (EK) Nr. 2505/96 I pielikumu attiecībā uz kvotu periodu no 2002. gada 1. janvāra līdz 30. jūnijam groza šādi:
- kārtas numurs 09.2935: tarifu kvotas lielumu maina uz 80000 tonnām.
2. pants
Regulas (EK) Nr. 2505/96 I pielikumu attiecībā uz kvotu periodu no 2002. gada 1. janvāra līdz 31. decembrim groza šādi:
- kārtas numurs 09.2799: tarifu kvotas lielumu maina uz 50000 tonnām,
- kārtas numurs 09.2950: tarifu kvotas lielumu maina uz 6500 tonnām.
3. pants
No 2002. gada 1. jūlija Regulas (EK) Nr. 2505/96 I pielikumam pievieno šīs regulas pielikumā uzskaitītās tarifu kvotas.
4. pants
Šī regula stājas spēkā dienā, kad to publicē Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Luksemburgā, 2002. gada 26. jūnijā

Labels: 3
1
6